title: Ateca
text: Iste articlo ye sobre o municipio zaragozano de Ateca situato en as Comunidat de Calatayud. Ta l'auto de SEAT se veiga SEAT Ateca.
  
  Ateca ye un municipio aragonés d'a provincia de Zaragoza situato en a comarca d'a Comunidat de Calatayú y partiu chudicial de Calatayú (dica 1965 estió capital d'un partiu chudicial propio).
  
  A suya población ye de 1.793 habitants (2018), en una superficie de 84,7 km² con una densidat de población de 21,55 hab/km².
  
  Cheografía 
  A localidat d'Ateca se situa en a ribera de Xalón y en a suya marguin ezquierda, entre a sierra d'Ateca u d'el Caballero a l'ueste y a sierra d'Armantes a l'este, en o forcallo de Xalón con o río Manubles (que desaugua part d'estas sierras), y con o río Mesa-Piedra.
  
  A localidat d'Ateca se troba situata a 603 metros d'altaria dencima d'o livel d'a mar, a una distancia de 100 km d'a ciudat de Zaragoza, a capital d'a suya provincia y d'Aragón.
  
  En o termin municipal d'Ateca se troban os nuclios de población actuals d'Armantes, Casas de los Catalanes, Monte Nuevo, La Sierra, San Blas y o despoblau medieval de Monegriello.
  
  Toponimia 
  Seguntes bel historiador s'idenfica con l'antiga Attacon que nombró Claudio Ptolomeu en "Geographicae Enarrationis". En a epigrafía romana tamién se conoixe un Attacum con grau de MUNICIPIUM ATTACENSE que se podría identificar con l'anterior. D'estar un toponimo celtibero tendría un sufixo -acum, -ecum d'orichen celta, con xorda intervocalica conservada d'acuerdo con a fonetica aragonesa y mozarabe.
  
  Bi ha una hipotesi toponimica diferent que la relaciona con o helenismo latín APŎTHĒCA comparando-la con Apodaca en Alaba, y con o mesmo orichen que l'aragonés botiga y bodega.
  
  En a epoca de dominio andalusí se deciba Teca, que en arabe significa L'antiga.
  
  Economía 
  Bi ha una famosa fabrica de chicolate.
  
  Demografía
  
  Administración
  
  Reparto de concellers
  
  Alcaldes
  
  Molimentos 
  
  Ilesia de Santa María d'Ateca, una ilesia con una sola nau y un abside poligonal, que conserva una torre d'estilo mudéchar aragonés con partes d'o sieglo XIII. Bi ha un retablo d'o sieglo XVII.
  Casa d'a Villa, un edificio d'o sieglo XVII.
  Castiello d'Alcocer.
  Castiello d'Ateca.
  Castiello de Torrecid (pronunciau Torrecil).
  
  Esportes 
  O fútbol ye representato por o Club Deportivo Ateca.
  
  Personalidaz naixitas d'Ateca 
  Categoría principal: :Categoría:Naixius d'Ateca
   Martín d'Ateca  (n.?-†1306), religioso y profesor de teolochía y filosofía.
   Florentino Azpeitia y Moros (n.1859-†1934), important naturalista.
   Rogelio Blasco Millán (1897-1969).
  
  Fiestas 
   3 de febrero, Sant Blas con o personache Mascara.
   8 de setiembre, Virchen d'a Peaina (patronals).
  
  Localidaz achirmanatas 
    Lézat-sur-Lèze (Arièja, Occitania).
  
  Se veiga tamién 
  
  Lista de municipios de Zaragoza.
  Linia 200 d'Adif.
  
  Vinclos externos 
  
  www.AytoAteca.es
  www.ateca.tk
  
  Referencias